วิเคราะห์ 3 เรื่อง ลิเวอร์พูล ต้องทำเพื่อแชมป์พรีเมียร์ลีก
หงส์แดง ลิเวอร์พูล กำลังอยู่ในฟอร์มอันยอดเยี่ยม หลังเพิ่งเปิดสนามแอนฟิลด์เอาชนะคู่แข่งสำคัญในการแย่งแชมป์พรีเมียร์ลีกอย่าง เรือใบสีฟ้า แมนเชสเตอร์ ซิตี้ ไปอย่างขาดลอย 3-1 เมื่อวันอาทิตย์ที่ผ่านมา,จากชัยชนะดังกล่าวทำให้พวกเขาเก็บเพิ่มเป็น 34 คะแนน จากการลงเล่น 12 นัด นำเป็นจ่าฝูงของตาราง ทำแต้มฉีกหนีแมนฯซิตี้ไปเป็น 9 คะแนน และเหนือกว่า เลสเตอร์ ซิตี้ รองจ่าฝูงอยู่ 8 คะแนน อย่างไรก็ตามเส้นทางสู่การคว้าแชมป์ของพวกเขายังเหลืออีกยาวไกล และนี่คือ 3 เรื่องที่พวกเขาต้องทำเพื่อไปให้ถึงเป้าหมายสำคัญคือการคว้าแชมป์,1.สภาพร่างกายนักเตะ,เป็นที่ทราบกันดีว่า ลิเวอร์พูล กำลังมีโอกาสคว้าแชมป์อีกถึง 5 รายการในฤดูกาลนี้ ไม่ว่าจะเป็น พรีเมียร์ลีก, ยูฟ่า แชมเปียนส์ลีก, สโมสรโลก, เอฟเอ คัพ และ คาราบาว คัพ หลังได้ไปแล้ว 1 แชมป์คือยูฟ่า ซุปเปอร์คัพ อย่างไรก็ตามผลจากการที่พวกเขามีลุ้นแชมป์มากมายขนาดนี้ทำให้โปรแกรมการแข่งขันแน่นขึ้นไปด้วย ซึ่งาอาจส่งผลต่อสภาพร่างกายและความเหนื่อยล้าของนักเตะในช่วงที่เหลือของฤดูกาล โดยเฉพาะอย่างยิ่งในช่วงโค้งสุดท้าย ดังน้นเป็นหน้าที่ของ เยอร์เกน คลอปป์ ที่จะต้องหมุนเวียนนักเตะอย่างเหมาะสมในแต่ละนัด เพื่อรักษาความสดในการพุ่งสู่แชมป์ที่รอคอย,2.ความคงเส้นคงวา,ถือเป็นเรื่องสำคัญที่สุดสำหรับทุกทีมที่ต้องการจะเป็นแชมป์ลีก ซึ่งมีการแข่งขันกันอย่างยาวนาน มีโปรแกรมมากมายให้ฟาดฟัน ดังนั้นถ้าลิเวอร์พูลยังรักษาความคงเส้นคงวาแบบนี้ไว้ได้ต่อไป ช่วงสิ้นสุดฤดูกาลได้เฮกันยกใหญ่แน่นอน เพราะพวกเขาก็เคยมีประสบการณ์มาจากปีที่แล้วว่าการทำแต้มหล่นนั้นส่งผลกับพวกเขาจนทำให้ต้องอกหักมาแล้ว,3.ต้องรักษาขุมกำลังชุดนี้ไว้,ตลาดซื้อขายนักเตะจะเปิดชึ้นอีกครั้งในเดืนอมกราคมปีหน้า สิ่งที่ลิเวอร์พูลต้องระวังคือการเสียนักเตะคนสำคัญไป เพราะมีหลายคนที่โชว์ฟอร์มได้ดีและอาจไปเข้าตาทีมใหญ่ที่พร้อมจะเสนอเงินก้อนโตเพื่อคว้าตัวไปร่วมทีม ดังนั้นลิเวอร์พูลต้องพยายามไม่ปล่อยตัวใครออกไปกลางคัน เพราะอาจส่งผลต่อเนื่องกับฟอร์มการเล่นในช่วงที่เหลือของฤดูกาล แถมยังอาจต้องมานั่งปรับแท็กติกกันใหม่ถ้าต้องเสียใครสักคนในทีมไป
หงส์แดง ลิเวอร์พูล กำลังอยู่ในฟอร์มอันยอดเยี่ยม นำเป็นจ่าฝูงพรีเมียร์ลีก อย่างไรก็ตามนี่คือ 3 เรื่องที่พวกเขาต้องทำเพื่อไปให้ถึงเป้าหมายสำคัญคือการคว้าแชมป์
ลิเวอร์พูล,พรีเมียร์ลีก,ข่าวบอล,ข่าวฟุตบอล,สังคมกีฬา